Súťažné podklady

verejná súťaž

Realizovaná v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**ZVO**“)  
 (ďalej aj ako „**Verejné obstarávanie**“)

/stavebné práce/

evidenčné číslo Verejného obstarávania:

449067

predmet zákazky

**Zvýšenie prevádzkovej efektívnosti energetického hospodárstva Domova sociálnych služieb Lidwina**

|  |  |
| --- | --- |
| Osoba zodpovedná za vypracovanie súťažných podkladov: | JUDr. Tomáš Uríček |
| Súťažné podklady schválil: | Mgr. Viera Dzurjašková, poverená riadením, LIDWINA - Domov sociálnych služieb |

V Strážnom, dňa 26.09.2022

Obsah súťažných podkladov

[ČASŤ A Pokyny pre uchádzačov 4](#_Toc114833195)

[ODDIEL I Všeobecné informácie 4](#_Toc114833196)

[1 Identifikácia verejného obstarávateľa 4](#_Toc114833197)

[2 Predmet zákazky 4](#_Toc114833198)

[3 Komplexnosť dodávky a jej nedeliteľnosť 4](#_Toc114833199)

[4 Zdroj finančných prostriedkov 5](#_Toc114833200)

[5 Zmluva 5](#_Toc114833201)

[6 Oprávnení uchádzači 5](#_Toc114833202)

[7 Predloženie a obsah ponúk 6](#_Toc114833203)

[8 Variantné riešenie 8](#_Toc114833204)

[9 Platnosť ponúk 8](#_Toc114833205)

[10 Náklady na ponuky 8](#_Toc114833206)

[ODDIEL II Dorozumievanie medzi Verejným obstarávateľom a uchádzačmi alebo záujemcami 9](#_Toc114833207)

[11 Dorozumievanie medzi Verejným obstarávateľom a uchádzačmi alebo záujemcami 9](#_Toc114833208)

[12 Vysvetľovanie a doplnenie súťažných podkladov 9](#_Toc114833209)

[13 Obhliadka miesta realizácie predmetu zákazky 10](#_Toc114833210)

[ODDIEL III Príprava ponuky 10](#_Toc114833211)

[14 Jazyk ponúk 10](#_Toc114833212)

[15 Zábezpeka 10](#_Toc114833213)

[16 Mena a ceny uvádzané v ponukách 11](#_Toc114833214)

[17 Vyhotovenie ponúk 12](#_Toc114833215)

[18 Konflikt záujmov 12](#_Toc114833216)

[ODDIEL IV Predkladanie ponúk 12](#_Toc114833217)

[19 Spôsob predloženia ponuky 12](#_Toc114833218)

[20 Miesto a lehota na predkladanie ponúk 13](#_Toc114833219)

[ODDIEL V Otváranie a vyhodnotenie ponúk 14](#_Toc114833220)

[21 Otváranie ponúk 14](#_Toc114833221)

[22 Vyhodnotenie splnenia podmienok účasti, vysvetľovanie a vyhodnocovanie ponúk 14](#_Toc114833222)

[23 Dôvernosť procesu Verejného obstarávania 16](#_Toc114833223)

[ODDIEL VI Prijatie ponuky a uzavretie zmluvy 16](#_Toc114833224)

[24 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 16](#_Toc114833225)

[25 Uzavretie zmluvy 16](#_Toc114833226)

[ČASŤ B Opis predmetu zákazky 18](#_Toc114833227)

[1 Základný účel obstarania predmetu zákazky 18](#_Toc114833228)

[2 Základný opis predmetu zákazky 18](#_Toc114833229)

[3 Charakteristika súčasného stavu energetického hospodárstva 19](#_Toc114833230)

[4 Požiadavky na rozsah realizácie predmetu zákazky a rozsah opatrení 19](#_Toc114833231)

[5 Požiadavky na garanciu a výšku úspor 19](#_Toc114833232)

[6 Súvisiace plnenia 19](#_Toc114833233)

[7 Záruka za zariadenia a garancia úspory energie 20](#_Toc114833234)

[8 Miesto realizácie predmetu zákazky 20](#_Toc114833235)

[9 Termín realizácie predmetu zákazky 20](#_Toc114833236)

[10 Ďalšie požiadavky na realizáciu predmetu zákazky 20](#_Toc114833237)

[ČASŤ C Spôsob určenia ceny 21](#_Toc114833238)

[1 Stanovenie ceny za predmet zákazky 21](#_Toc114833239)

[2 Predloženie ceny za predmet zákazky 21](#_Toc114833240)

[ČASŤ D Obchodné podmienky 22](#_Toc114833241)

[1 Podmienky uzatvorenia zmluvy 22](#_Toc114833242)

[ČASŤ E Kritériá hodnotenia ponúk 23](#_Toc114833243)

[1 Kritérium na hodnotenie ponúk 23](#_Toc114833244)

[2 Spôsob výpočtu jednotlivých podkritérií 23](#_Toc114833245)

[3 Spôsob vyhodnotenia ponúk 23](#_Toc114833246)

[ČASŤ F Podmienky účasti 24](#_Toc114833247)

[1 Osobné postavenie 24](#_Toc114833248)

[2 Technická alebo odborná spôsobilosť 24](#_Toc114833249)

[3 Spoločné podmienky k preukazovaniu splnenia podmienok účasti 26](#_Toc114833250)

[ČASŤ G SUMARIZÁCIA PRÍLOH SÚŤAŽNÝCH PODKLADOV 28](#_Toc114833251)

# 

# Pokyny pre uchádzačov

## Všeobecné informácie

### Identifikácia verejného obstarávateľa

Názov: **LIDWINA - Domov sociálnych služieb**

Sídlo: ul. Mládeže 14/1, 072 22 Strážske

Štatutárny orgán/štatutár: Mgr. Viera Dzurjašková - poverená riadením

IČO: 00692026

DIČ: 2020734716

URL: https://www.dssstrazske.sk/

(ďalej aj ako „**Verejný obstarávateľ**“)

Ďalšie informácie o podmienkach Verejného obstarávania môžete získať u nasledovnej spoločnosti zabezpečujúcej proces verejného obstarávania:

Obchodné meno: **Tatra Tender s.r.o.**

Sídlo: Krčméryho 16, 811 04 Bratislava, Slovenská republika

Štatutárny zástupca: Mgr. Vladimír Oros, konateľ

IČO: 44 119 313

zapísaný: v Obchodnom registri Okresného súdu Bratislava I, oddiel: Sro, vložka číslo 51980/B

Kontaktná osoba: JUDr. Tomáš Uríček

### Predmet zákazky

#### Predmetom zákazky je zvýšenie prevádzkovej efektívnosti energetického hospodárstva Domova sociálnych služieb Lidwina s garantovanou úsporou nákladov (ďalej aj ako „**predmet zákazky**“).

#### Hlavný kód CPV:

45300000-0 Stavebno-inštalačné práce

Dodatočné kódy CPV:

71314000-2 Energetika a súvisiace služby

71314200-4 Riadenie energetiky,

51112000-0 Inštalácia zariadení na rozvod elektriny a regulačných zariadení,

51210000-7 Inštalácia meracích zariadení.

#### Podrobné vymedzenie predmetu zákazky tvorí Časť B. Opis predmetu zákazky.

#### **Miesto dodania predmetu zákazky:** Domov sociálnych služieb Lidwina, Námestie A. Dubčeka 270, 072 22 Strážske.

### Komplexnosť dodávky a jej nedeliteľnosť

#### Uchádzač predloží ponuku na celý predmet zákazky.

#### Verejný obstarávateľ má podľa ustanovenia § 28 ods. 2 ZVO povinnosť, v prípade, ak nerozdelí zákazku na časti, toto nerozdelenie odôvodniť a odôvodnenie uviesť v oznámení o vyhlásení verejného obstarávania alebo v súťažných podkladoch.

V nadväznosti na vyššie uvedenú povinnosť Verejný obstarávateľ uvádza nasledovné odôvodnenie nerozdelenia zákazky na časti:

Predmetom tejto zákazky je vykonanie opatrení na zvýšenie prevádzkovej efektivity energetického hospodárstva budovy Verejného obstarávateľa, pričom podstatou premetu zákazky je, že objem potenciálnych úspor prevádzkových nákladov umožňuje využiť pre realizáciu potrebných opatrení financovanie treťou stranou (dodávateľom) prostredníctvom zmluvy o dielo s rozšírenými zárukami, pri ktorom bude investícia do rekonštrukcie splácaná z budúcich úspor prevádzkových nákladov. Hlavnou výhodou navrhovaného spôsobu riešenia je pre verejného obstarávateľa istota konečného výsledku rekonštrukcie v zmysle reálneho dosiahnutia úspor.

Delenie zákazky na časti by na základe uvedeného bolo neefektívne a predmet zákazky tak, ako je zadefinovaný by nebolo možné realizovať.

Keďže je to uchádzač, ktorý v rámci ponuky navrhuje spôsob realizácie jednotlivých opatrení a výšku úspor nákladov na základe týchto opatrení, sú so samotnou dodávkou technologických prvkov opatrení neoddeliteľne spojené služby projektových a inžinierskych činností spojených s návrhom týchto opatrení a so zabezpečením všetkých potrebných povolení a schválení na ich realizáciu. Uchádzač tak preberá komplexnú zodpovednosť za správnosť a realizovateľnosť jeho návrhu, čo je podstatou samotnej dlhodobej garancie úspor nákladov. Z tohto dôvodu je opodstatnené a možné realizovať zákazku financovanú touto formou výlučne zadaním všetkých činností potrebných pre realizáciu opatrení, vrátane súvisiacich služieb, v rámci jednej zákazky tak, aby uchádzač zahrnul vo svojej ponuke do nákladov všetky skutočné náklady spojené s vykonaním opatrení a dodržaním garantovaného zníženia prevádzkových nákladov energetického hospodárstva. V opačnom prípade by nebolo možné realizovať dodávku zariadení v rámci opatrení bez spolufinancovania investičných nákladov zo strany verejného obstarávateľa.

Z tohto dôvodu Verejný obstarávateľ obstaráva celý predmet zákazky ako jednu zákazku a to najmä s ohľadom na udržanie záruky za výsledok – t. j. nie len dodanie samotného diela, ale aj udržanie garantovaných parametrov (najmä garantovaných úspor) počas celej doby trvania zmluvy.

### Zdroj finančných prostriedkov

#### Investičná časť predmetu zákazky bude primárne financovaná zo zdrojov úspešného uchádzača s tým, že následne počas obdobia garancie úspor budú investícia a poskytované služby splácané z vlastných finančných prostriedkov Verejného obstarávateľa z budúcich úspor prevádzkových nákladov.

### Zmluva

#### Výsledkom Verejného obstarávania bude Zmluva o Dielo s rozšírenými zárukami uzatvorená podľa ustanovenia § 269 ods. 2 s primeraným uplatnením ustanovení § 536 a nasl. zákona č. 513/1991 Zb. Obchodný zákonník v znení neskorších predpisov, medzi úspešným uchádzačom (poskytovateľom) a Verejným obstarávateľom (prijímateľom) (ďalej len ako „**zmluva**“).

#### Obsah zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

#### Návrh zmluvy spolu s prílohami zmluvy tvorí prílohu č. D.1 týchto súťažných podkladov.

### Oprávnení uchádzači

#### Ponuku môžu predkladať fyzické osoby, právnické osoby alebo skupina fyzických alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke

###### vyhlásenie o vytvorení Skupiny dodávateľov obsahujúce určenie vedúceho člena Skupiny dodávateľov; za týmto účelom uchádzač môže využiť vzor vyhlásenia podľa Prílohy A4 týchto súťažných podkladov; a

###### splnomocnenie identifikujúce člena Skupiny dodávateľov oprávneného konať v mene ostatných členov Skupiny dodávateľov pre účely tejto Verejného obstarávania; za týmto účelom uchádzač môže využiť vzor splnomocnenia podľa Prílohy A5 týchto súťažných podkladov.

#### V prípade, ak je uchádzačom skupina, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto verejnej súťaži. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

### Predloženie a obsah ponúk

#### Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

#### Ak nie je v bode 7.6 tejto časti súťažných podkladov uvedené inak, ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese https://josephine.proebiz.com. Uchádzač predkladá ponuku spôsobom uvedeným v bode 19 tejto časti súťažných podkladov a v lehote uvedenej v bode 20 tejto časti súťažných podkladov.

#### Súčasťou ponuky musia byť nasledujúce doklady / dokumenty:

###### Úvodný list ponuky s uvedením nasledovných údajov:

identifikácia uchádzača - obchodné meno / názov a sídlo uchádzača (uchádzačov v prípade Skupiny dodávateľov);

identifikáciu Verejného obstarávania, do ktorého sa ponuka predkladá s uvedením názvu predmetu zákazky;

zoznam dokumentov predložených v ponuke;

identifikácia obchodného tajomstva, resp. dôverných informácií (ak sú) v súlade s bodom 24.2 týchto súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie).

###### Ako vzor úvodného listu uchádzač môže použiť vzor uvedený v Prílohe A1 súťažných podkladov.

###### **Technická časť ponuky**, z ktorej musí vyplývať splnenie všetkých podmienok stanovených v Časti B. Opis predmetu zákazky. Opis musí obsahovať prehľadnú a jednoznačnú informáciu, akým spôsobom uchádzač navrhuje vykonať jednotlivé opatrenia, ako sú uvedené v časti B. Opis predmetu zákazky a príslušných prílohách. Uchádzač predloží technickú časť ponuky v nasledovnej štruktúre a členení:

Všeobecný opis realizácie opatrení rozdelený na jednotlivé navrhované opatrenia, pričom pri každom opatrení uchádzač uvedie najmä (i) základný opis samotného opatrenia a spôsobu jeho realizácie, ďalej uchádzač uvedie (ii) výšku investičných nákladov za jednotlivé opatrenia a (iii) materiálno-technologickú charakteristiku vybraných materiálov a zriadení s identifikovaním kľúčových komponentov aj s uvedením konkrétneho typu výrobku a jeho výrobcu, ktoré budú tvoriť predmet dodania; a

Podrobný popis návrhu zmien oproti projektovej dokumentácií súčasťou ktorého bude podrobný popis úpravy každého parametra každého technického zariadenia, materiálu a iných výrobkov a zariadení, ktorá uchádzač podľa bodu 2.3 časti B. týchto súťažných podkladov navrhuje zmeniť oproti projektovej dokumentácii, ktorá tvorí Prílohu B4 týchto súťažných podkladov;

Grafický harmonogram plnenia. Harmonogram plnenia bude obsahovať vyjadrenie časovej náročnosti a nadväznosti jednotlivých úkonov, činností a prác vyjadrenú v dňoch. Harmonogram plnenia bude obsahovať uvedenie kritickej cesty jednotlivých plnení smerujúcich k dokončeniu predmetu zákazky pri zohľadnení časových a vecných míľnikov plnenia stanovených v bode 9 časti B. Opis predmetu zákazky týchto súťažných podkladov. Harmonogram plnenia predložený uchádzačom v rámci ponuky sa v prípade jeho úspechu doplní ako súčasť príslušnej zmluvy.

###### Doklady a dokumenty, ktorými uchádzač preukazuje splnenie podmienok účasti v zmysle Časti F. Podmienky účasti týchto súťažných podkladov; t. j. všetky doklady, ktorými preukazuje splnenie podmienok účasti týkajúcich sa osobného postavenia a technickej alebo odbornej spôsobilosti (Verejný obstarávateľ odporúča, aby uchádzač za účelom preukázania splnenia niektorých podmienok účasti technickej alebo odbornej spôsobilosti použil aj vzorové dokumenty Príloh F1 a F2 týchto súťažných podkladov – t. j. Zoznam stavebných prác a súvisiacich služieb (referencií) a Zoznam odborníkov).

###### Doklad o zložení zábezpeky podľa bodu 15 tejto časti súťažných podkladov vo forme ustanovenej v bode 7.6 tejto časti súťažných podkladov.

###### Vyhlásenie o akceptácii podmienok Verejného obstarávania, ktorého vzor tvorí Prílohu A2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy A3 týchto súťažných podkladov a v súlade s bodom 18 tejto časti súťažných podkladov.

###### Ak ponuku predkladá Skupina dodávateľov, vyhlásenie o vytvorení Skupiny dodávateľov ktorého vzor tvorí Prílohu č. A4 týchto súťažných podkladov a splnomocnenie identifikujúce člena Skupiny dodávateľov oprávneného konať za Skupinu dodávateľov s obsahovými náležitosťami podľa Prílohy A5 týchto súťažných podkladov;

###### Návrh na plnenie kritérií predložený formou vyplnených tabuliek podľa vzoru v Prílohe C1 Návrh na plnenie kritérií týchto súťažných podkladov.

###### Kópia ponuky bez dokladov a dokumentov podľa bodu 7.3 c) vyššie vo vyhotovení, ktoré umožní nezverejnenie dôverných informácií v súlade s bodom 7.8 tejto časti súťažných podkladov nižšie.

#### Každý dokument ponuky musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a

v prípade dokumentu, ktorý nevydáva uchádzač ale tretia osoba, **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom.

###### **naskenovaný** (odporúčaný formát je „PDF“), a

###### **vložený** do systému JOSEPHINE spôsobom uvedeným v bode 19 tejto časti súťažných podkladov.

#### V prípade, ak sa vyskytnú pochybnosti o pravosti dokumentov predložených v ponuke vo forme scanu alebo pravdivosti informácií v nich uvedených alebo ak je to potrebné na zabezpečenie riadneho priebehu verejného obstarávania, verejný obstarávateľ má právo požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie podľa zákona č. 305/2013 Z. z. o e-Governmente v znení neskorších predpisov. Ak uchádzač nepredloží doklady v lehote určenej verejným obstarávateľom, ktorá nesmie byť kratšia ako päť pracovných dní odo dňa doručenia žiadosti, verejný obstarávateľ uchádzača vylúči. Ustanovenia § 40 ods. 4 ZVO alebo 53 ods. 1 a 2 ZVO týmto nie sú dotknuté.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 7.3d) tejto časti súťažných podkladov v ponuke buď

###### vo forme elektronického dokumentu s kvalifikovaným elektronickým podpisom banky, resp. poisťovne v súlade s Nariadením Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### vo forme skenu bankovej záruky, resp. poistenia záruky vloženého do systému JOSEPHINE, pričom v takom prípade tiež zároveň samostatne doručí **originál záručnej listiny resp. poistenia záruky** (notársky overená kópia nie je postačujúca) na adresu **Tatra Tender s.r.o. Krčméryho 16, 811 04 Bratislava, Slovenská republika** v súlade s bodom 20 tejto časti súťažných podkladov.

#### V prípade zloženia finančných prostriedkov na bankový účet Verejného obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Všetky doklady a dokumenty tvoriace obsah ponuky požadované v týchto súťažných podkladoch, musia byť k termínu predloženia ponuky platné a aktuálne.

#### Na zabezpečenie ochrany osobných údajov a dôverných informácií tvoriacich obsah ponuky, uchádzač elektronicky predloží aj kópiu časti ponuky podľa bodu 7.3 písm. i) tejto časti súťažných podkladov vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle Noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

### Variantné riešenie

#### Neumožňuje sa predložiť variantné riešenie.

### Platnosť ponúk

#### Ponuky zostávajú platné počas lehoty viazanosti ponúk stanovenej do **31.01.2023**.

#### V prípade podania námietok proti postupu Verejného obstarávateľa, alebo v prípade predĺženia procesu Verejného obstarávania z iných objektívnych dôvodov, sa uchádzačom oznámi predpokladané predĺženie lehoty viazanosti ponúk.

#### Lehota viazanosti ponúk nepresiahne 12 mesiacov od uplynutia lehoty na predkladanie ponúk.

### Náklady na ponuky

#### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

#### Ponuky doručené spôsobom uvedeným v bode 19 tejto časti súťažných podkladov a predložené v lehote na predkladanie ponúk podľa bodu 20.3 tejto časti súťažných podkladov sa uchádzačom nevracajú. Zostávajú ako súčasť dokumentácie o verejnej súťaži.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku.

#### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Verejným obstarávateľom a uchádzačmi, resp. záujemcami, počas celého procesu Verejného obstarávania.

#### JOSEPHINE je na účely tohto Verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

#### Microsoft Internet Explorer verzia 11.0 a vyššia,

#### Mozilla Firefox verzia 13.0 a vyššia,

#### Google Chrome, alebo

#### Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácií s Verejným obstarávateľom.

#### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Verejnému obstarávateľovi. Takáto zásielka sa považuje za doručenú Verejnému obstarávateľovi okamihom jej odoslania v systému JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE, na ktorý bude odkazovať link uverejnený v profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. JOSEPHINE).

### Vysvetľovanie a doplnenie súťažných podkladov

#### Adresa stránky, kde je možný prístup k dokumentácii Verejného obstarávania: https://josephine.proebiz.com/

#### V Profile sa bude nachádzať odkaz na verejný portál systému JOSEPHINE, kde sú všetky informácie verejne prístupné.

#### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta realizácie predmetu zákazky

#### Verejný obstarávateľ záujemcom odporúča vykonať obhliadku miesta realizácie predmetu zákazky. Obhliadka bude organizovaná pre záujemcov samostatne. Termín obhliadky je záujemca povinný si dohodnúť s Verejným obstarávateľom individuálne na kontaktných údajoch na strane Verejného obstarávateľa uvedených v bode 13.2 nižšie. Obhliadka miesta realizácie predmetu zákazky nie je povinná.

#### Kontaktnou osobou na účely obhliadky je Ing. Vladimír Hlivák, e-mail: [Vladimir.Hlivak@vucke.sk](mailto:Vladimir.Hlivak@vucke.sk), tel. č.: +421 910 322 559.

## Príprava ponuky

### Jazyk ponúk

#### Ponuky, doklady a dokumenty v nich predložené sa predkladajú v štátnom jazyku Slovenskej republiky alebo v českom jazyku.

#### Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka; Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka.

### Zábezpeka

#### Verejný obstarávateľ vyžaduje na zabezpečenie ponuky zloženie zábezpeky vo výške **100.000,- EUR**.

#### Zábezpeku je možné zložiť nasledovnou formou:

##### Poskytnutím bankovej záruky za uchádzača

###### Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke do skončenia lehoty viazanosti ponúk (resp. predĺženej lehoty viazanosti), t. j. do 31.01.2023. Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa v tomto Verejnom obstarávaní**, pričom v texte dokladu vystaveného bankou musí byť Verejné obstarávanie nezameniteľne identifikovateľná napr. číslom oznámenia o vyhlásení tohto Verejného obstarávania**. Banka sa musí bezpodmienečne a neodvolateľne zaviazať zaplatiť na účet Verejného obstarávateľa pohľadávku krytú bankovou zárukou najneskôr do 7 (siedmich) pracovných dní po doručení výzvy Verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi.

###### V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 7.6 tejto časti súťažných podkladov.

##### Poskytnutím poistenia záruky za uchádzača

###### Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky do skončenia lehoty viazanosti ponúk (resp. predĺženej lehoty viazanosti), t. j. do 31.01.2023. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tomto Verejnom obstarávaní**, pričom v texte dokladu vystaveného poisťovňou musí byť Verejné obstarávanie nezameniteľne identifikovateľná napr. číslom oznámenia o vyhlásení tohto Verejného obstarávania**. Poisťovňa sa musí bezpodmienečne a neodvolateľne zaviazať zaplatiť na účet Verejného obstarávateľa pohľadávku krytú poistením záruky najneskôr do 7 (siedmich) pracovných dní po doručení výzvy Verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.

###### V prípade poskytnutia zábezpeky formou poistenia záruky, uchádzač predloží doklad vystavený poisťovňou vo forme a spôsobom uvedeným v ustanovení bodu 7.6 tejto časti súťažných podkladov.

##### Zložením finančných prostriedkov na bankový účet Verejného obstarávateľa

###### V prípade zloženia finančných prostriedkov na bankový účet Verejného obstarávateľa musia byť zložené na účet:

Názov banky: Štátna pokladnica, Bratislava

IBAN kód: SK07 8180 0000 0070 0018 5860

SWIFTová adresa banky: SPSRSKBAXXX

Variabilný symbol: [*uchádzač doplní svoje IČO*]

Poznámka pre prijímateľa: zábezpeka Lidwina

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Verejný obstarávateľ vylúčil z Verejného obstarávania alebo ak Verejný obstarávateľ zruší použitý postup zadávania zákazky, alebo

###### uzavretia zmluvy.

#### Zábezpeka prepadne v prospech Verejného obstarávateľa, ak uchádzač v lehote viazanosti ponúk:

###### odstúpi od svojej ponuky alebo

###### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch, najmä v časti C. Spôsob určenia ceny.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR.

#### Časti ponúk uvádzajúce cenu musia obsahovať cenu každej z položiek uvedených v Časti C. Spôsob určenia ceny a celkovú cenu predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

### Vyhotovenie ponúk

#### Ak nie je v bode 7.6 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese https://josephine.proebiz.com.

#### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy A3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky

#### Ak nie je v bode 7.6 uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: https://josephine.proebiz.com, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 7.6), Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobným kódom (eID).

#### Predkladanie ponúk je umožnené iba autentifikovaným uchádzačom. Autentifikáciu je možné vykonať nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

###### vložením plnomocenstva na kartu užívateľa po registrácii, ktoré je podpísané elektronickým podpisom štatutára aj splnomocnenou osobou, alebo prešlo zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

###### počkaním na autentifikačný kód, ktorý bude poslaný na adresu sídla uchádzača do rúk štatutára uchádzača v listinnej podobe formou doporučenej poštovej zásielky. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

#### Autentifikovaný uchádzač si po prihlásení do systému JOSEPHINE v prehľade zákaziek- zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka Verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 7 tejto časti súťažných podkladov. Uchádzač pri vkladaní ponuky samostatne vyplní položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

#### V prípade, ak uchádzač v ponuke predkladá informácie o osobách, ktoré majú povahu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), je zodpovedný za to, a predložením svojej ponuky potvrdzuje, že v rozsahu, v akom to predpisuje ZoOÚ si od všetkých dotknutých osôb, ktorých osobné údaje sú obsiahnuté v jeho ponuke, zabezpečil všetky potrebné súhlasy so spracovaním osobných údajov za účelom predloženia jeho ponuky a poučil všetky dotknuté osoby o spôsobe a rozsahu spracovania ich osobných údajov na účel predloženia ponuky uchádzača. Zároveň uchádzač predložením jeho ponuky potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Verejný obstarávateľ.

### Miesto a lehota na predkladanie ponúk

#### Ponuky sa predkladajú v súlade s podmienkami bodu 19 tejto časti súťažných podkladov.

#### Ak uchádzač v ponuke predkladá v zmysle bodu 7.6 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 20.2 písm. a) nižšie, pričom obal musí obsahovať nasledovné údaje:

###### adresu: Tatra Tender s.r.o., Krčméryho 16, 811 04 Bratislava

###### adresu uchádzača (názov alebo obchodné meno a adresu sídla alebo miesta podnikania),

###### označenie „Verejná súťaž – Zvýšenie prevádzkovej efektívnosti energetického hospodárstva Domova sociálnych služieb Lidwina – doklad o zložení zábezpeky - neotvárať“.

#### Lehota na predkladanie ponúk uplynie: **27.10.2022** **o 12:00** hod. miestneho času.

#### Časť ponuky predkladaná podľa bodu 20.1 tejto časti súťažných podkladov doručená po uplynutí lehoty na predkladanie ponúk sa vráti uchádzačom neotvorená.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

## Otváranie a vyhodnotenie ponúk

### Otváranie ponúk

#### Otváranie ponúk vykoná komisia sprístupnením jej obsahu v systéme JOSEPHINE.

#### Otváranie ponúk sa uskutoční elektronicky. Otváranie ponúk je plánované na **27.10.2022** **o 13:00**. Miestom sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.

#### Otváranie ponúk komisiou bude v zmysle § 52 ods. 2 ZVO verejné. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do „on-line“ prostredia zo strany uchádzačov bude systém JOSEPHINE zaznamenávať a budú súčasťou protokolov o procese verejného obstarávania.

#### Komisia zverejní počet predložených ponúk, návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.

#### Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje zverejnené na otváraní ponúk podľa bodu 22.4 tejto časti súťažných podkladov.

### Vyhodnotenie splnenia podmienok účasti, vysvetľovanie a vyhodnocovanie ponúk

#### Verejný obstarávateľ bude na vyhodnotenie ponúk aplikovať postup v zmysle § 66 ods. 7 písm. b) ZVO v spojení s príslušnými časťami § 55 ods. 1 ZVO, tzv. super reverznú verejnú súťaž. Verejný obstarávateľ teda bude vyhodnocovať ponuku uchádzača z hľadiska splnenia podmienok účasti ako aj splnenia požiadaviek na predmet zákazky iba v prípade uchádzača, ktorý sa umiestnil na prvom mieste v poradí po vyhodnotení kritérií na vyhodnotenie ponúk.

#### Vyhodnocovanie ponúk je neverejné.

#### Verejný obstarávateľ najprv vyhodnocuje ponuky na základe údajov uvedených v ich návrhu na plnenie kritérií podľa kritérií na hodnotenie ponúk uvedených v Oznámení a spôsobom určeným v Časti E. Kritériá na hodnotenie ponúk týchto súťažných podkladov, ktoré sú nediskriminačné a podporujú hospodársku súťaž.

#### Ceny uvedené v ponukách uchádzačov sa budú vyhodnocovať spôsobom určeným v Časti E. Kritériá hodnotenia ponúk týchto súťažných podkladov v mene euro (EUR). Hodnotené budú ceny vrátane DPH.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

#### V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 1/2021 zo dňa 05.02.2021.

#### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

#### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

#### Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

#### Komisia ďalej po vyhodnotení ponúk na základe kritérií na vyhodnotenie ponúk posudzuje ponuky z hľadiska splnenia podmienok účasti a požiadaviek na predmet zákazky. Posudzovanie komisiou je neverejné.

#### Keďže verejný obstarávateľ vyhodnocuje splnenie podmienok účasti a ponuky z hľadiska splnenia požiadaviek na predmet zákazky po vyhodnotení ponúk na základe kritéria na hodnotenie ponúk, v súlade s ustanovením § 55 ods. 1 ZVO vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí.

#### Verejný obstarávateľ posudzuje splnenie podmienok účasti v súlade s Oznámením a Časťou F. Podmienky účasti uchádzačov súťažných podkladov. Posúdenie splnenia podmienok účasti uchádzačov bude založené na posúdení splnenia podmienok účasti týkajúcich sa:

###### osobného postavenia uchádzača podľa § 32 ZVO,

###### technickej a odbornej spôsobilosti uchádzača podľa § 34 ZVO.

#### Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Verejný obstarávateľ môže v súvislosti s dôvodom na vylúčenie podľa § 40 ods. 6 ZVO písomne požiadať uchádzača o vysvetlenie. Ak verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do:

#### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

#### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.13, prvá odrážka vyššie.

#### Verejný obstarávateľ môže písomne požiadať uchádzača alebo záujemcu, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie podľa § 40 ods. 8 ZVO.

#### Verejný obstarávateľ môže písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak má táto iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

#### Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti nahradil technikov, technické orgány alebo osoby určené na plnenie zmluvy, alebo riadiacich zamestnancov, ak nespĺňajú predmetnú podmienku účasti.

#### Verejný obstarávateľ vyhodnotí splnenie podmienok účasti v súlade s ustanoveniami § 40 ZVO.

#### Verejný obstarávateľ písomne požiada uchádzača o nahradenie subdodávateľa, ak má subdodávateľ sídlo v treťom štáte, alebo ak ide o zákazku, o ktorých to ustanoví Slovenskej republiky (ďalej len „**vláda**“) nariadením. Verejný obstarávateľ bude postupovať podľa prvej a druhej vety § 10 ods. 4 ZVO, ak ide o záujemcu, uchádzača, skupinu dodávateľov, subdodávateľa alebo inú osobu so sídlom v treťom štáte, alebo o zákazku, o ktorých to ustanoví vláda nariadením. Zoznam tretích štátov vedie a aktualizuje Úrad v súčinnosti s Ministerstvom zahraničných vecí a európskych záležitostí Slovenskej republiky a je sprístupnený na webovom sídle úradu.

#### Verejný obstarávateľ vylúči kedykoľvek počas verejného obstarávania uchádzača, ak bude naplnená niektorá z podmienok uvedených v ustanovení § 40 ods. 6 a 7 ZVO a môže uchádzača vylúčiť ak bude naplnená niektorá z podmienok ustanovenia § 40 ods. 8 ZVO.

#### Uchádzač bude písomne upovedomený o jeho vylúčení z verejnej súťaže z dôvodu nesplnenia podmienok účasti s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

#### Komisia ďalej vyhodnocuje ponuky z hľadiska splnenia požiadaviek verejného obstarávateľa na predmet zákazky. Komisia posúdi zloženie zábezpeky.

#### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

#### Komisia akceptuje iba ponuky, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú z verejnej súťaže vylúčené v súlade s § 53 ods. 5 ZVO.

#### Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej Verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade je Verejný obstarávateľ oprávnený zverejniť v súlade so ZVO v Profile kompletnú ponuku, pričom Verejný obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

#### Po podpise zmluvy Verejný obstarávateľ zverejní v profile v súlade s § 64 ZVO zápisnicu z vyhodnotenia splnenia podmienok účasti, ponuku úspešného uchádzača, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy verejný obstarávateľ zverejní v profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

## Prijatie ponuky a uzavretie zmluvy

### Vyhodnotenie splnenia podmienok účasti úspešného uchádzača a informácia o výsledku hodnotenia ponúk

#### Verejný obstarávateľ v súlade s ust. § 55 ods. 1 ZVO po vyhodnotení ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa **umiestnil na prvom mieste v poradí**. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO.

#### Verejný obstarávateľ po vyhodnotení ponúk, po skončení postupu podľa bodu 25.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podá námietky proti vylúčeniu, pričom Úrad pre verejné obstarávanie o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom bude obsahovať informácie v zmysle ust. § 55 ods. 2 ZVO.

### Uzavretie zmluvy

#### Návrh zmluvy predložený uchádzačom, ktorého ponuka bola úspešná, bude prijatý v súlade s týmito súťažnými podkladmi.

#### Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný. Verejný obstarávateľ môže pred písomným vyzvaním na uzavretie zmluvy uskutočniť s úspešným uchádzačom rokovania výhradne o znížení zmluvnej ceny.

#### Ak uchádzač odmietne uzavrieť zmluvu alebo do desiatich pracovných dní odo dňa, keď bol na jej uzavretie vyzvaný, neposkytne súčinnosť podľa bodu 26.2, Verejný obstarávateľ môže uzavrieť zmluvu s uchádzačom, ktorý sa umiestnil na nasledujúcom mieste v poradí. Povinnosti verejného obstarávateľa podľa § 55 a 56 tým nie sú dotknuté.

#### Verejný obstarávateľ v súlade s ust. § 11 ZVO neuzavrie zmluvu s:

###### uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), a nie je zapísaný v registri partnerov verejného sektora,

###### uchádzačom, ktorého subdodávateľ a subdodávateľ podľa Zákona o RPVSmá povinnosť zapisovať sa do registra partnerov verejného sektoraa nie je zapísaný v registri partnerov verejného sektora,

###### uchádzačom, ktorý má povinnosť zapisovať sa do registra partnerov verejného sektoraa ktorého konečným užívateľom výhod zapísaným v registri partnerov verejného sektora je

#### prezident Slovenskej republiky,

#### člen vlády Slovenskej republiky,

#### vedúci ústredného orgánu štátnej správy, ktorý nie je členom vlády,

#### vedúci orgánu štátnej správy s celoslovenskou pôsobnosťou,

#### sudca Ústavného súdu Slovenskej republiky alebo sudca,

#### generálny prokurátor Slovenskej republiky, špeciálny prokurátor alebo prokurátor,

#### verejný ochranca práv,

#### predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

#### štátny tajomník,

#### generálny tajomník služobného úradu,

#### prednosta okresného úradu,

#### primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

#### predseda vyššieho územného celku.

###### uchádzačom, ktorého subdodávateľ a subdodávateľ podľa Zákona o RPVS, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c) vyššie.

#### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu zmluvy najneskôr pred jej podpisom.

#### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak. Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

**Prílohy Časti A. Súťažných podkladov**

Príloha A1 Úvodný list ponuky (vzor)

Príloha A2 Čestné vyhlásenie o podmienkach Verejného obstarávania(vzor)

Príloha A3 Čestné vyhlásenie o neprítomnosti konfliktu záujmov (vzor)

Príloha A4 Čestné vyhlásenie o vytvorení Skupiny dodávateľov (vzor)

Príloha A5 Splnomocnenie vedúceho člena Skupiny dodávateľov (vzor)

# Opis predmetu zákazky

**Nižšie sú stanovené záväzné požiadavky a funkčné a výkonnostné parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

### Základný účel obstarania predmetu zákazky

#### Verejný obstarávateľ je vlastníkom/správcom budov a technických zariadení, ako sú tieto bližšie opísané v príslušných Prílohách tejto Časti B. súťažných podkladov. Predmetom tejto zákazky je súbor opatrení zameraných na (i) zvýšenie energetickej efektívnosti budov a energetického hospodárstva týchto budov a (ii) zvýšenie kvality prostredia a faktického stavu jednotlivých budov.

### Základný opis predmetu zákazky

#### Predmetom zákazky realizácia opatrení na zvýšenie energetickej efektívnosti súboru budov vo vlastníctve/správe Verejného obstarávateľa a zlepšenie faktického stavu súboru budov vo vlastníctve/správe Verejného obstarávateľa.

#### Základný rozsah plnenia zmluvy o dielo spočíva v tom, že úspešný uchádzač

###### navrhne technické prevedenie opatrení a skompletizuje, resp. vyhotoví všetku potrebnú projektovú a technickú dokumentáciu potrebnú pre realizáciu opatrení (pozn.: pre časť opatrení Verejný obstarávateľ poskytuje projektovú dokumentáciu (Príloha B2), ktorú je možné meniť jedine za podmienok stanovených týmito súťažnými podkladmi a zmluvou);

###### tieto opatrenia realizuje a po realizácii opatrení bude dohliadať na prevádzkovanie energetického hospodárstva a vyčísľuje dosiahnuté úspory,

###### zaručí sa za úspory dosiahnuté po realizácii opatrení a zabezpečí financovanie celej realizácie predmetu zákazky na základe dosahovaných úspor.

#### Záväzný rozsah povinných opatrení Verejný obstarávateľ definuje v Prílohe B1 týchto súťažných podkladov, pričom k vybraným opatreniam Verejný obstarávateľ poskytuje aj projektovú dokumentáciu podľa Prílohy B4 týchto súťažných podkladov. Uchádzači nemôžu navrhovať opatrenia nad rámec záväzného rozsahu definovaných opatrení. Uchádzači však môžu navrhovať zmeny v parametroch projektovej dokumentácie, avšak výlučne za účelom zvýšenia energetickej efektívnosti energetického hospodárstva budov Verejného obstarávateľa, pričom navrhnuté zmeny

###### môžu mať charakter výlučne úprav parametrov technických zariadení, materiálov a iných vlastností výrobkov a zariadení použitých pri realizácii opatrení; a zároveň

###### nemôžu mať za následok koncepčné zmeny, zmeny trasovaní vedení rozvodov, zmeny umiestnenia technologických zariadení či zhoršenie iných parametrov a vlastností materiálov a zariadení či celkových opatrení oproti minimálnym parametrom definovaným projektovou dokumentáciou.

#### Cena predmetu zákazky zahŕňa realizáciu opatrení (podľa okolností - cenu predmetu zákazky vrátane návrhu a projektového spracovania stavebných a technických prvkov, vykonania všetkých potrebných prác, spracovania dokumentácie skutočného vyhotovenia a ostatných plnení definovaných v zmluve a týchto súťažných podkladoch.), a cenu za dlhodobé financovanie a cenu za činnosti spojené s prevádzkovaním všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti, činností spojených vyhodnocovaním úspor a spracovaním dohodnutých dokumentov počas celej doby realizácie predmetu zákazky.

#### Doba realizácie predmetu zákazky je doba potrebná na prípravu a realizáciu technických úsporných opatrení a zahŕňa aj ďalších **(15) rokov**, počas ktorých sa poskytujú služby a sledujú a vyhodnocujú úspory a Verejný obstarávateľ spláca cenu za predmet zákazky.

#### Cenu za predmet zákazky bude Verejný obstarávateľ platiť počas **(15) rokov** od ukončenia obdobia obnovy formou štvrťročných splátok, pričom podrobnejšie sú platobné podmienky upravené v návrhu zmluvy, ktorá bude výsledkom Verejného obstarávania.

### Charakteristika súčasného stavu energetického hospodárstva

#### Charakteristika súčasného stavu predmetných budov a kompletnej infraštruktúry Verejného obstarávateľa je opísaná v Prílohe B2 a B3 týchto súťažných podkladov.

### Požiadavky na rozsah realizácie predmetu zákazky a rozsah opatrení

#### Pri plnení predmetu zákazky zabezpečí vybraný uchádzač aktivity minimálne v nasledovnom rozsahu:

###### podrobný návrh technického prevedenia opatrení pre ktoré nebola poskytnutá projektová dokumentácia, alebo pri ktorých uchádzač navrhuje zmenu s cieľom zvýšenia energetickej efektívnosti energetického hospodárstva budov Verejného obstarávateľa v súlade s ponukou uchádzača v zmysle podmienok uvedených v týchto súťažných podkladoch;

###### projektovú prípravu realizácie opatrení a inžinierske činnosti potrebné na realizáciu všetkých opatrení vrátane zabezpečenia všetkých povolení potrebných na realizáciu opatrení a ich užívanie;

###### praktickú realizáciu všetkých opatrení;

###### financovanie investičných nákladov súvisiacich s realizáciou opatrení;

###### garanciu za dosiahnutie dohodnutých úspor;

###### prevádzka modernizovaného energetického hospodárstva a služby energetického manažmentu; a

###### činnosti spojené s riadením a udržiavaním prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti počas celého Obdobia garancie.

###### Podrobné podmienky plnenia sú upravené v návrhu zmluvy.

#### Rozsah opatrení je definovaný v Prílohe B1 týchto súťažných podkladov. Projektová dokumentácia k vybraným opatreniam tvorí Prílohu B4 týchto súťažných podkladov. Súčasťou Projektovej dokumentácie je aj indikatívny výkaz výmer, ktorý však uchádzač do ponuky nepredkladá. S ohľadom na to, že predmetom návrhu uchádzača môžu byť aj zmeny projektovej dokumentácie v súlade s týmito súťažnými podkladmi a zmluvou, výkaz výmer slúži výlučne pre lepšiu orientáciu výmer v rámci poskytnutej projektovej dokumentácie.

### Požiadavky na garanciu a výšku úspor

#### Verejný obstarávateľ požaduje, aby úspešný uchádzač garantoval dosiahnutie úspor energetických nákladov na vykurovanie po realizácii opatrení minimálne vo výške, ktorú navrhne vo svojej ponuke v Návrhu na plnenie kritérií ako hodnotu objemu Garantovaných ročných úspor. Podrobná metodika stanovenia a výpočtu úspor je popísaná v Prílohe č. 2 zmluvy o dielo s rozšírenými zárukami.

#### ~~Vždy musí platiť, že ročné platby za realizáciu predmetu zákazky vrátane DPH (súčet ročného objemu platieb podľa bodu 13.1 a 13.4 zmluvy vrátane DPH) budú nižšie alebo maximálne rovnaké ako celkový objem Garantovaných úspor pripadajúcich na jeden (1) rok vyhodnocovaného obdobia vrátane DPH. Hodnota úspor bude stanovená podľa metodiky, ktoré tvorí Prílohu č. 2 Zmluvy o Dielo s rozšírenými zárukami.~~

### Súvisiace plnenia

#### Súčasťou dodávky zariadení s príslušenstvom v rámci realizácie predmetu zákazky je ich dovoz, inštalácia, uvedenie do prevádzky a základné predvedenie funkčnosti a zaškolenie na nainštalovaných zariadeniach (na užívateľskej úrovni) zodpovedných osôb Verejného obstarávateľa v potrebnom rozsahu a ďalšie parciálne služby spojené s plnením zmlúv, ktoré sú podrobnejšie popísané v Prílohe D1 týchto súťažných podkladov.

### Záruka za zariadenia a garancia úspory energie

#### Verejný obstarávateľ požaduje na dodané energetické zariadenia a všetky práce záruku v trvaní celého Obdobia garancie podľa Zmluvy.

### Miesto realizácie predmetu zákazky

#### Miestom realizácie predmetu zákazky: Domov sociálnych služieb Lidwina, Námestie A. Dubčeka 270, 072 22 Strážske.

### Termín realizácie predmetu zákazky

#### Doba realizácie predmetu zákazky bude max. **198 mesiacov** od nadobudnutia účinnosti zmluvy v nasledujúcich etapách / míľnikoch:

###### Etapa I – Obdobie príprav: Etapa I je v trvaní **maximálne 6 mesiacov** odo dňa nadobudnutia účinnosti zmluvy. V rámci Etapy I úspešný uchádzač vypracuje správu z energetickej analýzy a vypracuje detailnú technickú špecifikáciu opatrení vrátane potrebnej projektovej dokumentácie opatrení;

###### Etapa II – Obdobie realizácie opatrení: Etapa II je v trvaní **maximálne 18 mesiacov** odo dňa nadobudnutia účinnosti zmluvy. V rámci Etapy II úspešný uchádzač na základe schválenej detailnej špecifikácie technického riešenia opatrení zrealizuje všetky opatrenia na zvýšenie prevádzkovej efektívnosti energetického hospodárstva budov a uvedie ich do užívania;

###### Etapa III – Obdobie garancie: Etapa III je v trvaní **maximálne 180 mesiacov** odo dňa ukončenia Etapy II. Počas celej Etapy III úspešný uchádzač garantuje zvýšenie prevádzkovej efektívnosti energetického hospodárstva v rozsahu činností špecifikovaných v častiach B. a D. týchto súťažných podkladov.

### Ďalšie požiadavky na realizáciu predmetu zákazky

#### Podrobný obsah realizácie predmetu zákazky a podmienky poskytovania súvisiacich tovarov, služieb a stavebných prác sú špecifikované v návrhu zmluvy uvedenom v Prílohe D1 týchto súťažných podkladov. Verejný obstarávateľ považuje všetky obchodné podmienky za súčasť predmetu zákazky (upravujúce spôsob jeho realizácie).

**Prílohy Časti B. Súťažných podkladov**

Príloha B1 Minimálny rozsah povinných opatrení

Príloha B2 Opis súčasného stavu budov – Domov sociálnych služieb Lidwina

Príloha B3 Energetický posudok DSS LIDWINA v meste Strážske

Príloha B4 Projektová dokumentácia

# Spôsob určenia ceny

### Stanovenie ceny za predmet zákazky

#### Cena za predmet zákazky podľa Časti B. Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu celého predmetu zákazky, t. j. cenu vrátane odplaty za akékoľvek súvisiace náklady spojené s plnením uchádzača za realizáciu opatrení a poskytovanie súvisiacich služieb, ako sú opísané v Časti B. Opis predmetu zákazky a v Časti D. Obchodné podmienky týchto súťažných podkladov a v súlade s predloženou ponukou uchádzača.

#### Základnou zásadou posudzovania cien ponúknutých uchádzačmi je posudzovanie konečnej ceny, ktorú by Verejný obstarávateľ bol povinný zaplatiť uchádzačovi v prípade úspechu jeho ponuky v tomto Verejnom obstarávaní v súlade s platným právnym režimom upravujúcim akékoľvek dane a poplatky vzťahujúce sa na obstaranie predmetu zákazky.

### Predloženie ceny za predmet zákazky

#### Uchádzač v návrhu na plnenie kritérií (formulár C1 súťažných podkladov) uvedie navrhovanú celkovú cenu aj vrátane dane z pridanej hodnoty (ďalej len „**DPH**“), ktorú bude Verejný obstarávateľ musieť zaplatiť úspešnému uchádzačovi na základe faktúry, a to vo výške 20 % z ceny bez DPH. Pri vypĺňaní jednotlivých položiek Prílohy C1 Návrh na plnenie kritérií uchádzač teda uvedie cenu bez DPH, sadzbu DPH a cenu vrátane DPH.

#### Hodnotená bude celková cena vrátane DPH.

#### Uchádzač zároveň uvedie, či je alebo nie je registrovaným platiteľom DPH v Slovenskej republike.

#### Cenu predmetu zákazky predloží uchádzač vyplnením Návrhu na plnenie kritérií a, ktorého vzor tvorí obsah Prílohy C1 Návrh na plnenie kritérií týchto súťažných podkladov.

#### Povinnosťou uchádzača je dôsledne preskúmať celý obsah súťažných podkladov a návrhu zmluvy, a na základe ich obsahu stanoviť cenu za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien zahrnie všetky náklady spojené s plnením predmetu zákazky. Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

**Prílohy Časti C. Súťažných podkladov**

Príloha C1 Návrh na plnenie kritérií (vzor)

# Obchodné podmienky

### Podmienky uzatvorenia zmluvy

#### Medzi Verejným obstarávateľom a úspešným uchádzačom ako poskytovateľom bude uzavretá Zmluva o Dielo s rozšírenými zárukami uzatvorená podľa ustanovenia § 269 ods. 2 s primeraným uplatnením ustanovení § 536 a nasl. zákona č. 513/1991 Zb. Obchodný zákonník v znení neskorších predpisov. Predmet plnenia ako aj jeho cena budú presne zodpovedať obsahu víťaznej ponuky a bude v súlade so špecifikáciou stanovenou v Časti B. Opis predmetu zákazky týchto súťažných podkladoch.

#### Vzor Zmluvy o dielo s rozšírenými zárukami tvorí prílohu č. D1 súťažných podkladov.

**Prílohy Časti D. Súťažných podkladov**

Príloha D1 Zmluva o dielo s rozšírenými zárukami

# Kritériá hodnotenia ponúk

### Kritérium na hodnotenie ponúk

#### Hodnotenie ponúk bude vykonané na základe kritéria ekonomicky najvýhodnejšia ponuka. Kritérium pozostáva z dvoch podkritérií:

###### Celkové úspory počas trvania zmluvy vrátane DPH (A),

###### Celková cena za realizáciu predmetu zákazky vrátane DPH (B).

### Spôsob výpočtu jednotlivých podkritérií

#### Ponuky uchádzačov budú vyhodnotené na základe bodov pridelených jednotlivým podkritériám v súlade s relatívnou váhou položiek:

|  |  |  |
| --- | --- | --- |
| P.č. | Názov | Váha (body) |
|  | Celkové úspory počas trvania zmluvy vrátane DPH (A) | 40 bodov |
|  | Celková cena za realizáciu predmetu zákazky vrátane DPH (B) | 60 bodov |
| **Maximálny počet bodov spolu** | | **100 bodov** |

#### Spôsob prideľovania bodov za podkritérium č. 1: Celkové úspory počas trvania zmluvy vrátane DPH (A)

#### Maximálny počet bodov za podkritérium Celkové úspory počas trvania zmluvy vrátane DPH (A) bude pridelený podľa nižšie uvedeného vzorca:

#### Celkové úspory počas trvania zmluvy vrátane DPH (A) navrhuje uchádzač v EUR vrátane DPH, pričom Hodnota (A) = hodnota, ktorú uchádzač uvedie v Návrhu na plnenie kritérií ako hodnotu v položke „(A) = Celkové úspory počas trvania zmluvy vrátane DPH“.

#### Hodnota veličiny (A) musí byť uvedená ako kladné číslo zaokrúhlené najviac na 2 desatinné miesta.

#### Spôsob prideľovania bodov za podkritérium č. 2: Celková cena za realizáciu predmetu zákazky vrátane DPH

#### Maximálny počet bodov za podkritérium Celková cena za realizáciu predmetu zákazky v EUR vrátane DPH bude pridelený podľa nižšie uvedeného vzorca:

#### Hodnota (B) =  hodnota, ktorú uchádzač uvedie v Návrhu na plnenie kritérií ako hodnotu v položke „(B) = Hodnotená Celková cena za realizáciu predmetu zákazky“.

### Spôsob vyhodnotenia ponúk

#### Úspešný bude ten uchádzač, ktorý dostane za poskytnutie predmetu zákazky v súčte hodnotených kritérií najviac bodov. Poradie ostatných uchádzačov sa zostaví podľa výšky pridelených bodov zostupne od 2 po X, kde X je počet uchádzačov, ktorých ponuky sa vyhodnocovali.

# Podmienky účasti

### Osobné postavenie

#### Tohto Verejného obstarávanie sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

#### Spôsob preukázania splnenia podmienok podľa § 32 ods. 1 ZVO:

###### uchádzač preukáže splnenie podmienok účasti osobného postavenia svojím zápisom v zozname hospodárskych subjektov (ďalej len „**ZHS**“), ktorý vedie Úrad pre verejné obstarávanie v súlade s § 152 ZVO,

###### uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

#### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.2b) tejto časti súťažných podkladov vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

#### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

#### Verejný obstarávateľ nie je oprávnený použiť údaje z informačných systémov verejnej správy podľa osobitného predpisu, a teda uchádzač (ak nie je zapísaný v ZHS alebo ak doklady dočasne nenahrádza predložením JED) predloží za účelom preukázania splnenia podmienok účasti osobného postavenia Verejnému obstarávateľovi v ponuke všetky doklady podľa § 32 ods. 2 ZVO.

#### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Technická alebo odborná spôsobilosť

#### Tohto Verejného obstarávania sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady:

###### V súlade s ustanovením **§ 34 ods. 1 písm. b) ZVO:** Zoznam stavebných prác uskutočnených za predchádzajúcich päť (5) rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, pričom ak odberateľom

bol verejný obstarávateľ alebo obstarávateľ podľa ZVO, dokladom je referencia; ak referencia nebola vyhotovená podľa § 12 ZVO, dokladom môže byť aj vyhlásenie uchádzača o ich uskutočnení, doplnené dokladom, preukazujúcim ich uskutočnenie;

bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Verejný obstarávateľ odporúča pre preukázanie splnenia tejto podmienky účasti použiť vzor, ktorý je prílohou F1 týchto súťažných podkladov. Požiadavky podľa bodov vyššie tým nie sú dotknuté.

**Minimálna požadovaná úroveň:**

Zo zoznamu stavebných prác musí vyplynúť, že uchádzač zrealizoval stavby vrátane

investície rovnakého alebo podobného charakteru a zložitosti ako je predmet zákazky za predchádzajúcich päť (5) rokov od vyhlásenia Verejného obstarávania (ďalej ako „**Referenčné obdobie**“), ktorých celková hodnota v Referenčnom období bola sumárne minimálne **2.500.000,- EUR bez DPH**.

Pre odstránenie pochybností sa upresňuje, že tieto stavebné práce museli byť realizované v Referenčnom období, pričom do hodnoty referenčnej zákazky sa zarátavajú:

* + - * hodnota investície vykonanej v Referenčnom období bez nutnosti prepočtu výšky platieb na Referenčné obdobie; a
      * ceny za služby súvisiace s investíciou a garanciou úspor prepočítané na Referenčné obdobie.

Za realizáciu stavebných prác rovnakého alebo podobného charakteru a zložitosti ako je predmet zákazky sa pre účely tohto Verejného obstarávania považujú plnenia, ktoré musia kumulatívne napĺňať všetky nižšie uvedené definičné znaky:

* + - * uchádzač vykonal návrh a projektovanie opatrení na budovách, ktorých výsledkom bola úspora energií a/alebo iných prevádzkových nákladov;
      * uchádzač vykonal modernizáciu energetického systému v budovách;
      * uchádzač v nadväznosti na realizáciu týchto stavebných prác vykonával službu dozoru riadenia modernizovaného systému tak, aby sa dosiahli vopred deklarované úspory
      * uchádzač garantoval dosiahnutie stanovených úspor;
      * plnenie obsahovalo podmienku, aby úspory boli vyhodnocované v pravidelných intervaloch; a
      * plnenie obsahovalo podmienku, aby garantované úspory boli dosiahnuté vo všetkých hodnotiacich periódach projektu, resp. aby v opačnom prípade dodávateľ projektu finančne vykompenzoval hodnotu výpadku úspor.

###### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

**Minimálna požadovaná úroveň:**

Uchádzač musí preukázať svoju odbornú spôsobilosť na poskytovanie požadovaných služieb potvrdením, že má k dispozícii nižšie uvedených odborníkov spĺňajúcich stanovené požiadavky, v príslušnom počte. Nižšie uvedené požiadavky na odborníka uchádzač preukáže predložením:

vyplneného formuláru, ktorý je prílohou F2 týchto súťažných podkladov príslušného odborníka; a

požadovaného oprávnenia alebo certifikátu alebo ekvivalentného dokladu, preukazujúceho kvalifikáciu odborníka vzťahujúcu sa k predmetu zákazky (ak sa vyžaduje).

**Odborník č. 1 – Projektový manažér – 1 osoba**

Odborník musí spĺňať nasledovné požiadavky:

* + - * najmenej 5 ročné odborné skúsenosti v oblasti projektového manažéra v oblasti stavebníctva. Túto podmienku účasti uchádzač u odborníka preukáže vyplneným formulárom ktorý je prílohou F2 týchto súťažných podkladov.

**Odborník č. 2 – Autorizovaný inžinier**

Odborník musí spĺňať nasledovné požiadavky:

* + - * odborník musel vypracovať, resp. vystupovať ako osoba zodpovedná za vypracovanie projektovej dokumentácie potrebnej na realizáciu opatrení a prác rovnakého alebo podobného charakteru a zložitosti ako je predmet zákazky (t. j. napr. výstavba / rekonštrukcia zdroja tepla, rozvodov, zatepľovanie, výmena otvorových konštrukcií a pod), pričom **investičný náklad na stavebnú činnosť** (kumulatívne hoc v rámci viacerých zákaziek) pre opatrenia, pre ktoré odborník vypracoval projektovú dokumentáciu, resp. vystupoval ako osoba zodpovedná za vypracovanie projektovej dokumentácie, bol min. vo výške **500 000,- EUR bez DPH**. Túto podmienku účasti uchádzač u odborníka preukáže vyplneným formulárom ktorý je prílohou F2 týchto súťažných podkladov.
      * platné osvedčenie o vykonaní odbornej skúšky vydané Slovenskou komorou stavebných inžinierov podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov na výkon činnosti zodpovedajúci projekčným činnostiam v rámci predmetu zákazky. Túto podmienku účasti uchádzač u odborníka preukáže predložením požadovaného oprávnenia.

**Odborník č. 3 – Stavbyvedúci – 1 osoba**

Odborník musí spĺňať nasledovné požiadavky:

* + - * Odborník musel vykonávať činnosť stavbyvedúceho pri realizácií stavebných prác, ktorých predmetom bola realizácia akýchkoľvek opatrení a prác rovnakého alebo podobného charakteru a zložitosti ako je predmet zákazky (t. j. napr. výstavba / rekonštrukcia zdroja tepla, rozvodov, zatepľovanie, výmena otvorových konštrukcií a pod), pričom celková **investičná hodnota stavebných prác** (kumulatívne hoc v rámci viacerých zákaziek), pri ktorých odborník zastával činnosť stavbyvedúceho, musela byť **minimálne 500 000,- EUR bez DPH**. Túto podmienku účasti uchádzač u odborníka preukáže vyplneným formulárom ktorý je prílohou F2 týchto súťažných podkladov.
      * osvedčenie o vykonaní odbornej skúšky vydané Slovenskou komorou stavebných inžinierov podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov na výkon činnosti stavbyvedúceho alebo ekvivalentný doklad. Túto podmienku účasti uchádzač u odborníka preukáže predložením požadovaného oprávnenia.

**Odborník č. 4 –** **Odborník v riadení a prevádzke zariadení MaR, UK a TUV – 1 osoba**

Odborník musí spĺňať nasledovné požiadavky:

* + - * Odborník musí mať najmenej 3 ročné odborné skúsenosti v riadení a prevádzke zariadení v položke MaR, UK a TUV, ktorých dodanie je predmetom ponuky uchádzača. Túto podmienku účasti uchádzač u odborníka preukáže vyplneným formulárom ktorý je prílohou F2 týchto súťažných podkladov.
      * odbornej spôsobilosti podľa § 23 vyhlášky Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov na výkon činnosti Elektrotechnika na riadenie činnosti alebo na riadenie prevádzky alebo ekvivalentný doklad. Túto podmienku účasti uchádzač u odborníka preukáže predložením požadovaného oprávnenia.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

### Spoločné podmienky k preukazovaniu splnenia podmienok účasti

#### Uchádzač môže doklady na preukázanie splnenia podmienok účasti predbežne nahradiť jednotným európskym dokumentom v zmysle § 39 ZVO (podrobnejšie inštrukcie sú v na web stránke Úradu pre verejné obstarávanie: https://www.uvo.gov.sk/jednotny-europsky-dokument-pre-verejne-obstaravanie-602.html).

#### Verejný obstarávateľ v súvislosti Jednotným európskym dokumentom obmedzuje informácie požadované na preukázanie splnenia podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

#### Ak uchádzač využíva na preukázanie splnenia podmienok účasti kapacity alebo zdroje inej osoby podľa ustanovenia § 33 ods. 2 a/alebo § 34 ods. 3 ZVO, predloží samostatný formulár JED za každú takúto osobu, riadne vyplnený a s podpisom príslušných subjektov.

#### Ak uchádzač použije JED, Verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO.

#### Doklady preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

**Prílohy Časti F. Súťažných podkladov**

Príloha F1 Zoznam stavebných prác a súvisiacich služieb (referencií) (vzor)

Príloha F2 Zoznam odborníkov (vzor)

# SUMARIZÁCIA PRÍLOH SÚŤAŽNÝCH PODKLADOV

Príloha A1 Úvodný list ponuky (vzor)

Príloha A2 Čestné vyhlásenie o  podmienkach Verejného obstarávania (vzor)

Príloha A3 Čestné vyhlásenie o neprítomnosti konfliktu záujmov (vzor)

Príloha A4 Čestné vyhlásenie o vytvorení Skupiny dodávateľov (vzor)

Príloha A5 Splnomocnenie vedúceho člena Skupiny dodávateľov (vzor)

Príloha B1 Minimálny rozsah povinných opatrení

Príloha B2 Opis súčasného stavu budov – Domov sociálnych služieb Lidwina

Príloha B3 Energetický posudok DSS LIDWINA v meste Strážske

Príloha B4 Projektová dokumentácia

Príloha C1 Návrh na plnenie kritérií (vzor)

Príloha D1 Zmluva o dielo s rozšírenými zárukami

Príloha F1 Zoznam stavebných prác a súvisiacich služieb (referencií) (vzor)

Príloha F2 Zoznam odborníkov (vzor)